হাতে লোটে ধৰা পৰিল কুখ্যাত মটৰ চাইকেল চোৰ

তিনিচুকীয়াৰ ডুমডুমাত বিগত কিছুদিনৰ পৰা সঘনাই মটৰ চাইকেল চুৰিৰ ঘটনা সংঘটিত হৈ থকাৰ বাতৰি পোহৰলৈ অহা পিছত বৃহস্পতিবাৰে সন্ধিয়া হাতে লোটে ধৰা পৰে এটা কুখ্যাত মটৰ চাইকেল চোৰ।

ৰখাই থোৱা AS 06 V 7584 নম্বৰৰ ৰয়েল এনফিল্ড মটৰ চাইকেলখন হাঁহচৰাৰ যুৱক পিন্টা বাউৰিৰ নিজ ঘৰৰ দুৱাৰমুখত পৰাই চুৰি কৰি পলাবলৈ লওতেই স্থানীয় একাংশ যুৱকে চোৰটোক হাতে লোটে ধৰিবলৈ সক্ষম হয়৷

চোৰটোৱে পলাবলৈ চেষ্টা কৰি স্থানীয় এগৰাকী যুৱকক চোকা অস্ত্ৰৰে আক্ৰমণ কৰে বুলিও জানিবলে দিয়ে স্থানীয় লোকে।